pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม.อนุมัติทุนการศึกษา ป.โท - ป.เอก 50 ทุน โครงการต่อเนื่องระยะที่ 5 ของกระทรวงเกษตร มุ่งพัฒนาศักยภาพบุคลากรด้านงานวิจัย
วันอังคารที่ 13 กรกฎาคม 2564
ครม.อนุมัติทุนการศึกษา ป.โท - ป.เอก 50 ทุน โครงการต่อเนื่องระยะที่ 5 ของกระทรวงเกษตร มุ่งพัฒนาศักยภาพบุคลากรด้านงานวิจัย
ครม.อนุมัติทุนการศึกษา ป.โท - ป.เอก 50 ทุน โครงการต่อเนื่องระยะที่ 5 ของกระทรวงเกษตร มุ่งพัฒนาศักยภาพบุคลากรด้านงานวิจัย
วันนี้ (13 กรกฎาคม 2564) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 13 กรกฎาคม 2564 ว่า ครม.เห็นชอบโครงการทุนศึกษาต่อในประเทศของบุคลากรกระทรวงเกษตรและสหกรณ์ ณ สถาบันเทคโนโลยีแห่งเอเชียระยะที่ 5 (ปี2566 – 2570) จํานวน 50 ทุน วงเงินงบ 59.05 ล้านบาท และผูกพันงบประมาณผู้รับทุนต่อเนื่องถึงปี 2574 ตามที่กระทรวงเกษตรและสหกรณ์เสนอ โครงการนี้มีวัตถุประสงค์เพื่อยกระดับการพัฒนาองค์ความรู้ในด้านวิทยาศาสตร์ เทคโนโลยีการเกษตร การวิจัยและนวัตกรรมด้านการเกษตร พัฒนาศักยภาพของบุคลากร และทดแทนอัตรากําลังด้านงานวิจัยที่จะเกษียณอายุราชการภายในปี 2574 จํานวน 840 คน โดยสนับสนุนทุนการศึกษาต่อในประเทศ จํานวน 50 ทุน แบ่งเป็นทุนระดับปริญญาโท 25 คน และระดับปริญญาเอก จํานวน 25 คน ซึ่งจะเปิดรับสมัครปีละ 10 คน ระยะเวลาการศึกษาต่อภายใน 5 ปี ( พ.ศ. 2566-2570) ในภาควิชาและสาขา ดังนี้
1.ภาควิชาเกี่ยวกับวิศวกรรมและเทคโนโลยี School of Engineering and Technology (SET) สาขาวิชา เช่น Computer Science, Information Management, Water Engineering Management
2. ภาควิชาเกี่ยวกับการพัฒนาทรัพยากรธรรมชาติและสิ่งแวดล้อม รวมถึงการจัดการธุรกิจการเกษตร School of Environment, Resources and Development (SERD) สาขาวิชา เช่น Argi-Business Management, Aquaculture and Aquatic Resources Management, Natural Resources Management
3.ภาควิชาเกี่ยวกับการบริหารธุรกิจ School of Management (SOM) สาขาวิชา เช่น Finance, Human Resources, International Public Management, Marketing
นางสาวรัชดา กล่าวเพิ่มเติมว่า เมื่อผู้ได้รับทุนสําเร็จการศึกษาแล้ว จะต้องกลับมาชดใช้ทุนด้วยการปฏิบัติราชการในสังกัดกระทรวงเกษตรและสหกรณ์ เป็นระยะเวลาไม่น้อยกว่า 1 เท่าของระยะเวลาที่ได้รับทุน กรณีที่ไม่กลับมาปฏิบัติราชการเพื่อใช้ทุน ผู้ได้รับทุนจะต้องชดใช้เงินตามที่กระทรวงเกษตรฯ ได้จ่ายเป็นทุนการศึกษาไปแล้ว และต้องชดใช้เบี้ยปรับเป็นเงินอีก 1 เท่าของเงินทุนดังกล่าวด้วย
รัฐบาลไทย-ข่าวทำเนียบรัฐบาล-เปิดช่องทาง “ขึ้นทะเบียนเกษตรกร” ผ่านระบบออนไลน์ e-Form เริ่มแล้ววันนี้!
วันจันทร์ที่ 1 สิงหาคม 2565
เปิดช่องทาง “ขึ้นทะเบียนเกษตรกร” ผ่านระบบออนไลน์ e-Form เริ่มแล้ววันนี้!
.....
กรมส่งเสริมการเกษตร เปิดช่องทางการขึ้นทะเบียนเกษตรกรผ่านระบบออนไลน์ด้วยเครื่องมือ e-Form สําหรับเกษตรกรรายใหม่ที่ปลูกไม้ผล ไม้ยืนต้น ในพื้นที่มีเอกสารสิทธิ์ประเภทโฉนด น.ส.4 เพื่อใช้เป็นข้อมูลในการวางแผนการส่งเสริมการเกษตรและให้ความช่วยเหลือเกษตรกรตามมาตรการต่าง ๆ ของภาครัฐ เช่น กรณีประสบภัยพิบัติด้านการเกษตรโครงการประกันรายได้เกษตรกร เป็นต้น
.
สามารถลงทะเบียนผ่านระบบออนไลน์ได้ที่ เว็บไซต์ทะเบียนเกษตรกร efarmer.doae.go.th หลังจากเจ้าหน้าที่ตรวจสอบข้อมูลบุคคลภายใน 5 วันแล้ว เกษตรกรสามารถขึ้นและปรับปรุงทะเบียนเกษตรกรผ่านช่องทางออนไลน์ได้ทันที โดยระบบ e-Form จะเริ่มให้ใช้งานได้ตั้งแต่ 25 ก.ค. 65 เป็นต้นไป
.
ส่วนช่องทางการขึ้นทะเบียนและปรับปรุงทะเบียนเกษตรกรเดิม ที่ให้บริการ คือ สํานักงานเกษตรอําเภอ และแอปพลิเคชั่น Farmbook ยังใช้งานได้เช่นเดิม สามารถตรวจสอบสถานะความเป็นเกษตรกรและสมาชิกครัวเรือนได้ที่ http://farmer.doae.go.th/ หากมีข้อสงสัยสอบถามเพิ่มเติม โทร. 0-2579-5519
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-รัฐบาลดูแลเกษตรกร จัดครบชุดสินเชื่อ-พักหนี้-ไกล่เกลี่ยหนี้ ช่วยก้าวผ่านวิกฤติโควิด-19
วันจันทร์ที่ 26 กรกฎาคม 2564
รัฐบาลดูแลเกษตรกร จัดครบชุดสินเชื่อ-พักหนี้-ไกล่เกลี่ยหนี้ ช่วยก้าวผ่านวิกฤติโควิด-19
รัฐบาลดูแลเกษตรกร จัดครบชุดสินเชื่อ-พักหนี้-ไกล่เกลี่ยหนี้ ช่วยก้าวผ่านวิกฤติโควิด-19
วันนี้ 26 ก.ค. 64นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงความคืบหน้ามาตรการรัฐในการบรรเทาปัญหาหนี้สินประชาชนและและการเข้าถึงสภาพคล่องของภาคเอกชนที่ได้รับผลกระทบจากมาตรป้องกันการแพร่ระบาดโควิด-19 ซึ่งในเรื่องนี้พล.อ.ประยุทธ์ จันทร์โอชา นายกรัฐมนตรี ได้กําชับให้การดําเนินการต้องครอบคลุมกลุ่มเกษตรกรและผู้ประกอบการในภาคการเกษตรด้วย โดยธนาคารเพื่อการเกษตรและสหกรณ์การเกษตร(ธ.ก.ส.) ได้ออกมาตรการสินเชื่อ 2 โครงการ วงเงินรวม 9หมื่นล้านบาท คือ 1)โครงการสินเชื่อสานฝันสร้างอาชีพ วงเงิน 3หมื่นล้านบาท ปล่อยกู้แก่เกษตรกรหรือหรือบุคคลทั่วไปที่ได้รับผลกระทบจากโควิด-19 เพื่อการประกอบอาชีพเกษตร หรือลงทุนค้าขายที่ใช้เงินลงทุนไม่มาก ให้กู้ไม่เกิน 1 แสนบาท/ราย ระยะเวลาชําระคืนไม่เกิน 5 ปี ดอกเบี้ย 4%ต่อปีปลอดชําระต้นเงิน 2 ปีแรก และ 2) โครงการสินเชื่อนวัตกรรมดี มีเงินทุน วงเงินรวม 6 หมื่นล้านบาท ปล่อยกู้ให้เกษตรกรหรือบุคคลทั่วไปที่มีทักษะและประสบการณ์ในการประกอบอาชีพนั้นๆ อาทิ กลุ่ม Smart Farmer เพื่อมีเงินไปฟื้นฟูหรือต่อยอดธุรกิจ ดอกเบี้ย 4% ต่อปี ระยะเวลาชําระคืน ไม่เกิน 10 ปี ปลอดชําระต้นเงิน 3 ปีแรก
สําหรับการพักชําระหนี้ ธ.ก.ส.ได้ออกมาตรการให้การช่วยเหลือแก่ลูกค้าเกษตรกร บุคคล ผู้ประกอบการ และสถาบันเกษตรกรที่ได้รับผลกระทบจากสถานการณ์โควิด-19 ด้วย เป็นการพักชําระเงินต้นและดอกเบี้ยที่ถึงกําหนดชําระอย่างน้อย 2 เดือน นับจากงวดชําระเดิม ทั้งนี้ แนวทางการช่วยเหลือขึ้นอยู่กับการได้รับผลกระทบและศักยภาพของลูกค้า ผู้สนใจแจ้งความประสงค์การเข้าร่วมโครงการได้ผ่านช่องทาง LINE Official : BAAC Family เว็บไซต์ https://www.baac.or.th หรือที่ ธ.ก.ส. ทุกสาขาทั่วประเทศ สําหรับลูกค้าผู้ประกอบการและสถาบันเกษตรกร ตั้งแต่วันที่ 19 ก.ค. - 15 ส.ค.นี้ และสําหรับลูกค้าเกษตรกรและบุคคล 19 ก.ค. -15 ธ.ค. ปีนี้เช่นกัน
คู่ขนานไปกับสองมาตรการดังกล่าว นางสาวรัชดา กล่าวเพิ่มว่า กรมบังคับคดี กระทรวงยุติธรรม ได้จัดโครงการ “บังคับคดีร่วมใจไกล่เกลี่ยช่วยเหลือเกษตกรถูกยึดทรัพย์จํานอง” เพื่อเปิดโอกาสให้เจ้าหนี้และลูกหนี้ได้เจรจากันด้วยความพึงพอใจ และเป็นธรรม ผู้ไกล่เกลี่ยกรมบังคับคดีเป็นคนกลางในการเจรจา โดยเจ้าหนี้ได้รับการชําระหนี้ และลูกหนี้ก็สามารถชําระหนี้ได้เช่นกัน ช่วยให้ลูกหนี้ไม่ถูกยึดทรัพย์ อายัดทรัพย์ หรือนําไปขายทอดตลาดในที่สุด โครงการนี้มีจนถึง 15 ก.ย.นี้ ในพื้นที่กทม. และสํานักงานบังคับคดีจังหวัด/สาขาทั่วประเทศ
“รัฐบาลได้ออกมาตรการให้การช่วยเหลือประชาชนและบรรเทาผลกระทบที่เกิดจากการแพร่ระบาดโควิด-19 มุ่งหวังให้ครอบคลุมกับประชาชนทุกกลุ่ม โดยพร้อมรับฟังเสียงสะท้อนจากประชาชนและภาคเอกชนเพื่อให้การขับเคลื่อนฟื้นตัวเป็นไปอย่างมีส่วนร่วมและตรงจุดให้มากที่สุด สําหรับการประชุมครม.ในวันพรุ่งนี้ จะมีการพิจารณาถึงมาตรการลดค่าเทอมของนักเรียน-นักศึกษาทั้งสถาบันรัฐและเอกชน ซึ่งจะเป็นอีกหนึ่งมาตรการที่ช่วยลดภาระค่าใช้จ่ายครัวเรือนได้มาก” นางสาวรัชดา กล่าว
----------------------
รัฐบาลไทย-ข่าวทำเนียบรัฐบาล-ศบค. คลายล็อก ลดพื้นที่สีส้มเหลือ 44 จว. เริ่ม 24 ม.ค. 65 เปิดลงทะเบียน Test and Go 1 ก.พ. 65
วันพฤหัสบดีที่ 20 มกราคม 2565
ศบค. คลายล็อก ลดพื้นที่สีส้มเหลือ 44 จว. เริ่ม 24 ม.ค. 65 เปิดลงทะเบียน Test and Go 1 ก.พ. 65
.....
ที่ประชุม ศบค. (20 ม.ค. 65) เห็นชอบการปรับระดับพื้นที่สถานการณ์ทั่วราชอาณาจักร โดยลดพื้นที่ควบคุม (สีส้ม) จาก 69 จังหวัด เหลือ 44 จังหวัด และเพิ่มพื้นที่เฝ้าระวังสูง (สีเหลือง) เป็น 25 จังหวัด โดยยังคงพื้นที่นําร่องท่องเที่ยว (สีฟ้า) 8 จังหวัด เริ่ม 24 ม.ค. 65 เป็นต้นไป
.
25 จังหวัดพื้นที่เฝ้าระวังสูง (สีเหลือง) ประกอบด้วย จ.กําแพงเพชร ชัยนาท ชัยภูมิ นครพนม นครสวรรค์ นราธิวาส บึงกาฬ ปัตตานี พิจิตร พิษณุโลก เพชรบูรณ์ แพร่ ยะลา ลําปาง ลําพูน เลย สกลนคร สิงห์บุรี สุโขทัย สุพรรณบุรี หนองบัวลําภู อ่างทอง อํานาจเจริญ อุตรดิตถ์ อุทัยธานี
.
พร้อมปรับมาตรการในพื้นที่นําร่องท่องเที่ยวและพื้นที่เฝ้าระวังสูง โดยขยายเวลาการบริโภคเครื่องดื่มแอลกอฮอล์ในร้านอาหาร เป็นไม่เกิน 23.00 น. ซึ่งจะต้องเป็นร้านที่ผ่าน SHA+ หรือ Thai Stop COVID 2 Plus เท่านั้น
.
สําหรับการเดินทางเข้าราชอาณาจักร จะเปิดลงทะเบียน Thailand Pass ในรูปแบบ Test and Go โดยไม่กําหนดประเทศต้นทาง และเพิ่มพื้นที่ Sandbox ได้แก่ จ.ชลบุรี (อ.บางละมุง เมืองพัทยา อ.ศรีราชา อ.เกาะสีชัง อ.สัตหีบ เฉพาะ ต.นาจอมเทียน และ ต.บางเสร่) และ จ.ตราด (เกาะช้าง) ตั้งแต่ 1 ก.พ. 65
.
อ่านเพิ่มเติม คลิก https://www.thaigov.go.th/news/contents/details/50713
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล- โฆษกรัฐบาลเผย นายกฯ ปลื้ม กระแสไทยยังบูม ต่างชาตินิยมใช้เป็นสถานที่ถ่ายทำภาพยนตร์ โทรทัศน์ โฆษณา
วันอาทิตย์ที่ 10 เมษายน 2565
โฆษกรัฐบาลเผย นายกฯ ปลื้ม กระแสไทยยังบูม ต่างชาตินิยมใช้เป็นสถานที่ถ่ายทําภาพยนตร์ โทรทัศน์ โฆษณา
โฆษกรัฐบาลเผย นายกฯ ปลื้ม กระแสไทยยังบูม ต่างชาตินิยมใช้เป็นสถานที่ถ่ายทําภาพยนตร์ โทรทัศน์ โฆษณา
วันนี้ (10 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีต่อกระแสความนิยมของประเทศไทยที่ยังคงเป็นประเทศตัวเลือกอันดับต้น ๆ ในการถ่ายทําของหมู่ผู้สร้างภาพยนตร์ต่างชาติ โดย ภาพยนตร์และวีดิทัศน์ (Film) ถือเป็น 1 ใน 5 F อุตสาหกรรมวัฒนธรรมสร้างสรรค์ที่มีศักยภาพที่รัฐบาลมุ่งขับเคลื่อน และผลักดัน “Soft Power”ความเป็นไทย เพื่อเพิ่มมูลค่าเศรษฐกิจ สร้างรายได้และภาพลักษณ์ที่ดีให้แก่ประเทศ กระทรวงการท่องเที่ยวและกีฬารายงานว่า หลังจากที่รัฐบาลมีมาตรการผ่อนปรนให้กองถ่ายภาพยนตร์ โทรทัศน์ โฆษณา สามารถถ่ายทําต่อไปได้ภายใต้สถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยคณะถ่ายทําภาพยนตร์จากต่างประเทศสามารถเดินทางเข้ามาถ่ายทําภาพยนตร์ในประเทศไทยได้นั้น ตั้งแต่เมื่อวันที่ 1 กรกฎาคม 2564 จนถึง 16 มีนาคม 2565 ภาพยนตร์ต่างประเทศ 196 เรื่อง เดินทางเข้ามาถ่ายทําในประเทศไทย โดย 86 เรื่องมีทีมผลิตเป็นของตัวเอง และผู้สร้างภาพยนตร์ 86 คนนี้มาจาก 33 ประเทศ สร้างรายได้ถึง 4.24 พันล้านบาทให้กับประเทศ
นายธนกร กล่าวว่า โดย 5 ประเทศ ที่เดินทางมาใช้ประเทศไทยเป็นสถานที่ถ่ายทําภาพยนตร์ในช่วงเวลาดังกล่าวมากที่สุด ได้แก่ อินเดีย ฝรั่งเศส สิงคโปร์ สวิตเซอร์แลนด์ และสหราชอาณาจักร ซึ่ง 3 ประเทศที่ใช้จ่ายในการสร้างภาพยนตร์มากที่สุดในประเทศไทยในช่วงเวลานั้น ได้แก่ สหรัฐอเมริกา 1.95 พันล้านบาท ออสเตรเลีย 702 ล้านบาท และฮ่องกง 616 ล้านบาท ตามลําดับ
นายกรัฐมนตรีกําหนดนโยบายสนับสนุน Soft power ให้ประเทศ โดยอาศัยต้นทุนทางวัฒนธรรมและความคิดสร้างสรรค์ที่มีอยู่มาต่อยอดให้เกิดมูลค่าทางเศรษฐกิจ สอดคล้องกับโมเดลเศรษฐกิจ BCG ของรัฐบาล และเร่งเดินหน้าส่งเสริมอุตสาหกรรมสร้างสรรค์ของไทยใน 15 สาขา อาทิ งานฝีมือและหัตถกรรม ดนตรี ศิลปะการแสดง และภาพยนตร์ เป็นต้น ขณะเดียวกันก็ผลักดันวัฒนธรรมที่มีศักยภาพ 5 F ได้แก่ อาหาร (Food) ภาพยนตร์และวีดิทัศน์ (Film) ผ้าไทยและการออกแบบแฟชั่น (Fashion) มวยไทย (Fighting) แลการอนุรักษ์และขับเคลื่อน เทศกาล ประเพณีสู่ระดับโลก (Festival) โดยเชื่อมั่นว่ายังจะเป็นอีกหนึ่งอุตสาหกรรมส่งออกสร้างการเติบโตทางเศรษฐกิจหลังยุคโควิด -19 ที่สําคัญของไทย
“นโยบายส่งเสริมให้ประเทศไทยเป็นแหล่งถ่ายทําภาพยนตร์ระดับโลก ถือเป็นอีกหนึ่งตัวอย่างความสําเร็จของการบูรณาการการทํางานอย่างแข็งขันของทุกฝ่ายที่มุ่งผลักดันนโยบายดังกล่าวอย่างเต็มที่ เพราะนอกจากจะก่อให้เกิดรายได้แก่เศรษฐกิจไทย ทั้งภาพรวม และระดับท่องถิ่นแล้ว ยังเป็นโอกาสเผยแพร่ความงดงามของศิลปวัฒนธรรมไทย และธรรมชาติอันหลากหลายและอุดมสมบูรณ์ที่เผยแพร่ไปสู่สายตาของชาวโลกด้วย ซึ่งสิ่งเหล่านี้เอง จะช่วยส่งเสริมการท่องเที่ยวของไทยให้กลับมาได้หลังสถานการณ์โรคโควิด-19 คลี่คลาย และเป็นหนึ่งในนโยบายที่นายกรัฐมนตรีผลักดัน soft power เพื่อแก้ปัญหามิติเศรษฐกิจของชาติ”นายธนกรกล่าว
.....................
รัฐบาลไทย-ข่าวทำเนียบรัฐบาล-นายกรัฐมนตรีเสียใจเหตุกราดยิงมีผู้เสียชีวิต เร่งสอบสวนสาเหตุ และกำชับดูแล เยียวยาครอบครัวผู้เสียชีวิต
วันพฤหัสบดีที่ 24 มิถุนายน 2564
นายกรัฐมนตรีเสียใจเหตุกราดยิงมีผู้เสียชีวิต เร่งสอบสวนสาเหตุ และกําชับดูแล เยียวยาครอบครัวผู้เสียชีวิต
นายกรัฐมนตรีเสียใจเหตุกราดยิงมีผู้เสียชีวิต เร่งสอบสวนสาเหตุ และกําชับดูแล เยียวยาครอบครัวผู้เสียชีวิต
วันที่ 24 มิถุนายน 2564 นายอนุชา บูรพชัยศรี โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม รับทราบรายงานสถานการณ์บุกยิงพนักงานร้านสะดวกซื้อ เสียชีวิต 1 ราย และการกราดยิงในโรงพยาบาลสนามในพื้นที่จังหวัดปทุมธานี มีผู้เสียชีวิตอีก 1 ราย และจากนั้นได้หลบหนี เจ้าหน้าที่ตํารวจได้ระดมสรรพกําลังสืบสวน รวบรวมพยานจนพบว่าผู้ก่อเหตุชื่อนายกวิน แสงนิลกุล อดีตทหารเกณฑ์ปลดประจําการ ซึ่งเจ้าหน้าที่ได้ติดตามตัว จนสามารถควบคุมตัวที่ได้ จังหวัดระนอง ระหว่างการหลบหนี
นายกรัฐมนตรีได้แสดงความเสียใจกับครอบครัวผู้เสียชีวิตและสั่งการหน่วยงานที่เกี่ยวข้องให้การช่วยเหลือ เยียวยาครอบครัวผู้เสียชีวิต สําหรับผู้ก่อเหตุที่จับกุมได้แล้วจะต้องสอบสวนหาสาเหตุและดําเนินคดีตามกฎหมายให้ถึงที่สุด พร้อมทั้งป้องกันไม่ให้มีกรณีเช่นนี้เกิดขึ้นอีก
“ในสถานการณ์ที่ทุกคนประสบกับปัญหาการแพร่ระบาดโควิด-19 เข้าใจดีว่า ทุกคนมีความเครียด จึงอยากฝากให้คนในครอบครัว หรือคนใกล้ชิดช่วยกันสอดส่องดูแลพฤติกรรม หากพบปัญหาขอให้ปรึกษาหน่วยงานราชการ หรือผู้นําท้องถิ่นในท้องที่ รัฐบาลพยายามอย่างเต็มที่ ตั้งแต่เกิดสถานการณ์การแพร่ระบาดฯ ได้สั่งการให้ทุกส่วนราชการทํางานกันอย่างเต็มที่ ตนเอง และ ครม. ได้ติดตามสถานการณ์อย่างใกล้ชิดมาโดยตลอด ขอให้ประชาชนมั่นใจว่ารัฐบาลมีความมุ่งมั่น ทุ่มเทเพื่อแก้ไขทุกปัญหา” นายกรัฐมนตรีกล่าว
รัฐบาลไทย-ข่าวทำเนียบรัฐบาล-บสย. ผนึก SME D Bank จับคู่ กู้พร้อมค้ำ “สินเชื่อ SMEs Re-Start” 2,000 ล้านบาท เติมทุนเสริมสภาพคล่องเอสเอ็มอีท่องเที่ยว เปิดสายด่วน บสย. F.A. Center ปรึกษาฟรี
วันพฤหัสบดีที่ 10 มีนาคม 2565
บสย. ผนึก SME D Bank จับคู่ กู้พร้อมค้ํา “สินเชื่อ SMEs Re-Start” 2,000 ล้านบาท เติมทุนเสริมสภาพคล่องเอสเอ็มอีท่องเที่ยว เปิดสายด่วน บสย. F.A. Center ปรึกษาฟรี
บสย. – SME D Bank ผนึกความร่วมมือ จับคู่ กู้พร้อมค้ํา “สินเชื่อ SMEs Re-Start” วงเงิน 2,000  ล้านบาท เร่งเติมทุนเสริมสภาพคล่องผู้ประกอบการเอสเอ็มอีธุรกิจท่องเที่ยว และ Supply Chain  พร้อมเปิดสายด่วน บสย. F.A. Center ปรึกษาฟรี
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ผนึกความร่วมมือ จับคู่ กู้พร้อมค้ํา สินเชื่อ SMEs Re-Start วงเงิน 2,000 ล้านบาท ของ SME D Bank ร่วมกับ โครงการค้ําประกันสินเชื่อ PGS9 : ดีแน่นอน / บัญชีเดียว และ โครงการ Micro 4 รายเล็กเสริมทุน เพื่อเติมทุนให้กับผู้ประกอบการเอสเอ็มอีกลุ่มธุรกิจท่องเที่ยว เช่น โรงแรม ร้านอาหาร บริษัทนําเที่ยว ร้านขายของที่ระลึก ฯลฯ และเกี่ยวเนื่อง (Supply Chain) รวมถึง เอสเอ็มอี ทุกประเภทที่เป็นคู่ค้ากับกลุ่มธุรกิจท่องเที่ยว
ทั้งนี้ ภายใต้โครงการความร่วมมือดังกล่าว บสย. และ SME D Bank มั่นใจว่าจะช่วยผู้ประกอบการท่องเที่ยวและเกี่ยวเนื่อง เข้าถึงเงินทุน นําไปเสริมสภาพคล่อง ลงทุน ขยาย ปรับปรุงกิจการ หรือสํารองเป็นทุนหมุนเวียน โดยคิดอัตราดอกเบี้ยเริ่มต้น 5.5% ต่อปี วงเงินกู้สูงสุด 5 ล้านบาทต่อราย ผ่อนชําระนานสูงสุด 10 ปี ปลอดชําระเงินต้น สูงสุด 2 ปี อีกทั้ง ยกเว้นค่าธรรมเนียมค้ําประกันสินเชื่อ 2 ปี ระยะเวลาการค้ําประกันสูงสุด 10 ปี โดย บสย. พร้อมอํานวยความสะดวกผู้ประกอบการกลุ่มท่องเที่ยว และเกี่ยวเนื่อง สามารถขอรับคําปรึกษาฟรี เกี่ยวกับโครงการความร่วมมือ บสย. - SME D Bank ค้ําประกันสินเชื่อ SMEs Re-Start ผ่านสายด่วนศูนย์ที่ปรึกษาทางการเงิน SMEs หรือ บสย. F.A. Center 02 -890 -9999
รัฐบาลไทย-ข่าวทำเนียบรัฐบาล-นายกฯ ติดตามงาน "ขจัดความยากจน - พัฒนาคนทุกช่วงวัย" กำชับเร่งแก้ไขปัญหาความยากจนแบบ "พุ่งเป้า" ตรงจุด ทันเวลา และเป็นรูปธรรม
วันศุกร์ที่ 6 พฤษภาคม 2565
นายกฯ ติดตามงาน "ขจัดความยากจน - พัฒนาคนทุกช่วงวัย" กําชับเร่งแก้ไขปัญหาความยากจนแบบ "พุ่งเป้า" ตรงจุด ทันเวลา และเป็นรูปธรรม
.....
พลเอก ประยุทธ์ จันทร์โอชา นายกรัฐมนตรี ได้ติดตามการดําเนินงาน "ขจัดความยากจนและพัฒนาคนทุกช่วงวัย" โดยรับทราบรายงานความก้าวหน้าจากกระทรวงมหาดไทยมาอย่างต่อเนื่อง
.
ล่าสุด ข้อมูลในระบบบริหารจัดการข้อมูลการพัฒนาคนแบบชี้เป้า (TPMAP) ข้อมูล ณ 30 เม.ย. 65 พบว่า มีครัวเรือนที่เข้าข่ายยากจน จํานวน 647,139 ครัวเรือน จากเป้าหมายตั้งต้น 619,111 ครัวเรือน
.
ขณะนี้ อยู่ในช่วงดําเนินการให้ความช่วยเหลือ (1 พ.ค. - 30 ก.ย. 65) โดยหน่วยงานที่เกี่ยวข้อง และจะมี "ทีมพี่เลี้ยง" ร่วมติดตามการให้ความช่วยเหลืออย่างใกล้ชิด (Intensive Care) พร้อมบันทึกผลการให้ความช่วยเหลือในระบบ Logbook และรายงานผลให้ ครม. ทราบทุกเดือน
.
ทั้งนี้ นายกฯ ได้กําชับให้หน่วยงานที่เกี่ยวข้อง เน้นการแก้ไขปัญหาแบบพุ่งเป้า 5 ด้าน คือ สุขภาพ ความเป็นอยู่ การศึกษา รายได้ และการเข้าถึงบริการภาครัฐ รวมถึงปัญหาความเดือดร้อนอื่น ๆ เพื่อให้ทุกคนมีชีวิตความเป็นอยู่ที่ดีขึ้น
.
อ่านเพิ่มเติม คลิกhttps://www.thaigov.go.th/news/contents/details/54268
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กสร. คว้ารางวัลองค์กรที่มีความเป็นเลิศด้านการเงินการคลัง ด้านการจัดซื้อจัดจ้าง ระดับดี
วันจันทร์ที่ 7 กุมภาพันธ์ 2565
กสร. คว้ารางวัลองค์กรที่มีความเป็นเลิศด้านการเงินการคลัง ด้านการจัดซื้อจัดจ้าง ระดับดี
กรมสวัสดิการและคุ้มครองแรงงาน (กสร.) คว้ารางวัลองค์กรที่มีความเป็นเลิศในการบริหารจัดการด้านการเงินการคลัง ประเภทรางวัลด้านการจัดซื้อจัดจ้าง ระดับดี ตอกย้ําความสําเร็จด้านความโปร่งใสในการปฏิบัติงาน
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยว่า รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมทั้งพลเอก ประวิตร วงษ์สุวรรณ รองนายกรัฐมนตรีและนายสุชาติ ชมกลิ่น รัฐมนตรีว่าการกระทรวงแรงงานที่กํากับดูแลกระทรวงแรงงานมีความต้องการพัฒนาการปฏิบัติงานด้านการเงินการคลังของส่วนราชการให้เป็นเลิศใน5 มิติ ได้แก่ มิติด้านการจัดซื้อจัดจ้าง มิติด้านการเบิกจ่าย มิติด้านการบัญชีภาครัฐ มิติด้านการตรวจสอบภายในภาครัฐ และมิติด้านปลอดความรับผิดทางละเมิด สามารถปฏิบัติตามกฎระเบียบด้วยความรวดเร็ว ถูกต้อง โปร่งใสและตรวจสอบได้ พร้อมทั้งกระตุ้นและส่งเสริมให้เกิดการพัฒนางานให้ดียิ่งขึ้น ซึ่งกรมสวัสดิการและคุ้มครองแรงงานที่ได้รับรางวัลองค์กรที่มีความเป็นเลิศในการบริหารจัดการด้านการเงินการคลัง ประจําปีงบประมาณ พ.ศ.2563 จากกรมบัญชีกลางที่มอบรางวัลให้แก่ส่วนราชการที่มีการบริหารจัดการด้านการเงินการคลังเป็นเลิศถือเป็นการตอกย้ําความสําเร็จในภาพรวมของกระทรวงแรงงาน ที่ กสร. ได้รับรางวัลประกาศเกียรติคุณด้านการจัดซื้อ จัดจ้าง ระดับดี ในการส่งเสริมและพัฒนาให้เจ้าหน้าที่ด้านการเงินการคลังทุกคนปฏิบัติงานตามระเบียบและแบบแผนของทางราชการด้านการจัดซื้อจัดจ้าง ถือเป็นรางวัลใหญ่ของเจ้าหน้าที่กรมทุกคนที่ปฏิบัติงานได้อย่างเต็มที่ เพราะการบริหารจัดการด้านการเงินการคลังเป็นองค์ประกอบสําคัญที่ส่งเสริมให้หน่วยงานสามารถปฏิบัติงานในภารกิจหลักได้อย่างมีประสิทธิภาพ
อธิบดี กสร.กล่าวเพิ่มเติมว่า การเข้ารับรางวัลอันทรงเกียรติที่คณะกรรมการกรมบัญชีกลางมอบให้ในวันที่ 7 ก.พ. 65 ณ ตึกสันติไมตรี ทําเนียบรัฐบาล เป็นส่วนหนึ่งในการผลักดันเจตนารมณ์ในการขับเคลื่อนพัฒนาการปฏิบัติงานด้านการเงินการคลังในภาพรวมให้มีประสิทธิภาพ พร้อมสร้างขวัญกําลังใจให้แก่เจ้าหน้าที่ในการปฏิบัติตามกฎ ระเบียบ และมีความโปร่งใสในการปฏิบัติงาน เพื่อดํารงไว้ซึ่งคุณภาพของการปฏิบัติงานด้านการจัดซื้อจัดจ้าง ซึ่งเป็นแบบอย่างที่ดีให้ขององค์กรภาครัฐที่ประชาชนสามารถตรวจสอบได้
รัฐบาลไทย-ข่าวทำเนียบรัฐบาล-ครม.อนุมัติงบกลาง 490 ล้านบาท เดินหน้าโครงการจัดหาน้ำบาดาลขนาดใหญ่แก้ปัญหาภัยแล้งอันเนื่องมาจากพระราชดำริจำนวน 9 โครงการ
วันอังคารที่ 17 สิงหาคม 2564
ครม.อนุมัติงบกลาง 490 ล้านบาท เดินหน้าโครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริจํานวน 9 โครงการ
ครม.อนุมัติงบกลาง 490 ล้านบาท เดินหน้าโครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริจํานวน 9 โครงการ
วันนี้ 17 สิงหาคม 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.)อนุมัติ โครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริจํานวน 9 โครงการ วงเงินงบประมาณ 490 ล้านบาท โดยมีกรมทรัพยากรน้ําบาดาล เป็นหน่วยงานดําเนินการ ซึ่งงบประมาณจํานวน 490 ล้านบาท จะมาจากงบประมาณรายจ่ายประจําปีงบประมาณ 2564 งบกลาง รายการเงินสํารองจ่ายเพื่อกรณีฉุกเฉินหรือจําเป็น
โดยให้ยกเว้นการปฏิบัติตามระเบียบกระทรวงการคลัง ว่าด้วยการเบิกเงินจากคลัง การรับเงิน การจ่ายเงิน การเก็บรักษาเงิน และการนําเงินส่งคลัง พ.ศ.2562 ข้อ106 ในกรณีที่หน่วยรับงบไม่สามารถดําเนินการได้ตามแนวทางปฏิบัติที่กระทรวงการคลังกําหนดไว้ก่อนสิ้นปีงบประมาณ 2564 โดยให้สามารถกันเงินไว้เบิกเหลื่อมปีได้ เพื่อให้การดําเนินการเตรียมการแก้ไขปัญหา การรับมือปัญหาภัยแล้งตามแผนงานที่วางไว้เป็นไปอย่างต่อเนื่อง
ทั้งนี้หากดําเนินการครอบคลุมทุกพื้นที่เป้าหมายแล้วเสร็จ ประชาชนสามารถมีน้ําต้นทุนเพื่อการอุปโภคบริโภค รวมถึงทําการเกษตรได้ปริมาณน้ําไม่น้อยกว่า 5.6648 ล้านลูกบาศก์เมตรต่อปี ประชาชนได้ประโยชน์ 18,420 ครัวเรือน และพื้นที่ได้รับประโยชน์ 192,109 ไร่ โดย 9 โครงการประกอบด้วย
1.โครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ ตําบลหนองงูเหลือม อําเภอเมืองนครปฐม จังหวัดนครปฐม
2.โครงการฯ ตําบลโพรงอากาศ อําเภอบางน้ําเปรี้ยว จังหวัดฉะเชิงเทรา
3.โครงการฯ เทศบาลตําบลศรีรัตนะ อําเภอศรีรัตนะ จังหวัดศรีสะเกษ และตําบลพยุห์ อําเภอพยุห์ จังหวัดศรีสะเกษ
4.โครงการฯตําบลนามะเขือ อําเภอปลาปาก จังหวัดนครพนม 5.โครงการฯตําบลโพธิ์ตากและตําบลนาทราย อําเภอเมืองนครพนม จังหวัดนครพนม
6.โครงการฯตําบลสายนาวัง อําเภอนาคู จังหวัดกาฬสินธุ์ 7.โครงการฯตําบลก้อ อําเภอลี้ จังหวัดลําพูน
8.โครงการฯตําบลบ้านกลาง อําเภอสันป่าตอง จังหวัดเชียงใหม่ และ 9.โครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ ตําบลเกาะนางคํา อําเภอปากพะยูน จังหวัดพัทลุง
.....
รัฐบาลไทย-ข่าวทำเนียบรัฐบาล-กรมทางหลวงชนบท เริ่มสร้างสะพานข้ามแม่น้ำแควน้อย เชื่อมโครงข่ายคมนาคม เสริมการท่องเที่ยวในจังหวัดกาญจนบุรี คาดแล้วเสร็จปลายปี 2566
วันจันทร์ที่ 20 กันยายน 2564
กรมทางหลวงชนบท เริ่มสร้างสะพานข้ามแม่น้ําแควน้อย เชื่อมโครงข่ายคมนาคม เสริมการท่องเที่ยวในจังหวัดกาญจนบุรี คาดแล้วเสร็จปลายปี 2566
กรมทางหลวงชนบท (ทช.) กระทรวงคมนาคม เริ่มดําเนินโครงการก่อสร้างสะพานข้ามแม่น้ําแควน้อย ตําบลท่าเสา ตําบลวังกระแจะ อําเภอไทรโยค จังหวัดกาญจนบุรี เชื่อมต่อระบบโครงข่ายทางและสะพานระหว่างตําบล อําเภอ ให้มีความต่อเนื่อง เพื่อยกระดับมาตรฐานการคมนาคมทางบก
กรมทางหลวงชนบท (ทช.) กระทรวงคมนาคม เริ่มดําเนินโครงการก่อสร้างสะพานข้ามแม่น้ําแควน้อย ตําบลท่าเสา ตําบลวังกระแจะ อําเภอไทรโยค จังหวัดกาญจนบุรี เชื่อมต่อระบบโครงข่ายทางและสะพานระหว่างตําบล อําเภอ ให้มีความต่อเนื่อง เพื่อยกระดับมาตรฐานการคมนาคมทางบก ส่งเสริมเศรษฐกิจการท่องเที่ยว ให้ประชาชนสามารถเดินทางได้อย่างสะดวกรวดเร็วปลอดภัย สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
ทช. โดยสํานักก่อสร้างสะพาน ให้รายละเอียดว่า ได้ดําเนินโครงการก่อสร้างสะพานข้ามแม่น้ําแควน้อย โดยมีจุดเริ่มต้นโครงการที่บริเวณบ้านช่องแคบ หมู่ 1 ตําบลท่าเสา และมีจุดสิ้นสุดโครงการที่บริเวณบ้านเขาช้าง หมู่ 1 ตําบลวังกระแจะ อําเภอไทรโยค จังหวัดกาญจนบุรี ซึ่งจะก่อสร้างเป็นสะพานคอนกรีตเสริมเหล็ก ความยาว 325 เมตร กว้าง 8 เมตร มีทางเท้ากว้างข้างละ 1 เมตร พร้อมก่อสร้างถนนผิวจราจรแบบแอสฟัลท์ติกคอนกรีตต่อเชื่อมทั้งสองฝั่ง ความยาวรวม 2,250 เมตร ปัจจุบันได้เริ่มเข้าพื้นที่เพื่อดําเนินการก่อสร้างสะพานดังกล่าวแล้ว คาดว่าจะก่อสร้างแล้วเสร็จประมาณเดือนกันยายน 2566 โดยใช้งบประมาณในการก่อสร้าง 99.140 ล้านบาท เมื่อก่อสร้างแล้วเสร็จ นอกจากจะช่วยพัฒนาโครงข่ายสะพานในเขตชุมชน เชื่อมการเดินทางของทั้ง 2 ตําบลแล้ว ยังช่วยยกระดับคุณภาพชีวิตให้ประชาชนสัญจรและขนส่งพืชผลทางการเกษตรได้อย่างสะดวกรวดเร็วปลอดภัย ประหยัดค่าใช้จ่ายในการเดินทาง รวมถึงเป็นการส่งเสริมเศรษฐกิจการท่องเที่ยวในพื้นที่ได้อีกด้วย
ทั้งนี้ ในเบื้องต้น ทช. ได้ร่วมประชุมกับประชาชนในพื้นที่ เพื่อนําเสนอแนวทางในการดําเนินโครงการ เมื่อเดือนกรกฎาคม 2564 ที่ผ่านมา และในอนาคตจะมีการจัดประชุมการมีส่วนร่วมภาคประชาชน เพื่อรับฟังข้อเสนอแนะเพิ่มเติม เพื่อให้การดําเนินโครงการฯ สอดคล้องกับความต้องการของประชาชนในพื้นที่ให้มากที่สุดต่อไป
รัฐบาลไทย-ข่าวทำเนียบรัฐบาล-  ดีอีเอส อบรมการใช้งานระบบร่างหนังสือราชการ - ระบบลงนามอนุมัติฯ ผ่านระบบประชุมทางไกล ขานรับนโยบาย ศบค.
วันอังคารที่ 13 กรกฎาคม 2564
ดีอีเอส อบรมการใช้งานระบบร่างหนังสือราชการ - ระบบลงนามอนุมัติฯ ผ่านระบบประชุมทางไกล ขานรับนโยบาย ศบค.
ดีอีเอส อบรมการใช้งานระบบร่างหนังสือราชการ - ระบบลงนามอนุมัติฯ ผ่านระบบประชุมทางไกล ขานรับนโยบาย ศบค.
เมื่อวันที่13กรกฎาคม2564นายภูเวียงประคํามินทร์รองปลัดกระทรวงดิจิทัลเพื่อเศรษฐกิจและสังคมเป็นประธานการเปิดอบรมการใช้งานระบบร่างหนังสือราชการ(Draft)และระบบลงนามอนุมัติด้วยลายมือชื่ออิเล็กทรอนิกส์(In-Tray)ผ่านระบบประชุมทางไกลณห้องทํางานรองปลัดกระทรวงดิจิทัลเพื่อเศรษฐกิจและสังคมชั้น8สํานักงานปลัดกระทรวงดิจิทัลเพื่อเศรษฐกิจและสังคมจัดโดยศูนย์เทคโนโลยีสารสนเทศและการสื่อสาร(ศท.)กระทรวงดิจิทัลเพื่อเศรษฐกิจและสังคมซึ่งเปลี่ยนรูปแบบการอบรมผ่านระบบประชุมทางไกลด้วยโปรแกรมCisco Webexทั้งนี้เพื่อให้เป็นไปตามประกาศของที่ประชุมศูนย์บริหารสถานการณ์แพร่ระบาดของโรคติดเชื้อไวรัสโคโรนา2019 (ศบค.)
*********
รัฐบาลไทย-ข่าวทำเนียบรัฐบาล-ลดมลพิษ “เตาเผาศพ” เรื่องจำเป็นเพื่อสุขภาพ เปิด 3 แนวทาง แยกวัสดุ - คุมความร้อน ยืนยัน! ไม่เป็นภาระประชาชน
วันอังคารที่ 28 มิถุนายน 2565
ลดมลพิษ “เตาเผาศพ” เรื่องจําเป็นเพื่อสุขภาพ เปิด 3 แนวทาง แยกวัสดุ - คุมความร้อน ยืนยัน! ไม่เป็นภาระประชาชน
.....
การเผาศพ มักเผาไหม้ไม่สมบูรณ์จึงสร้างมลพิษ เช่น ฝุ่นละออง เขม่าควัน ก๊าซคาร์บอนมอนอกไซด์ และก๊าซซัลเฟอร์ไดออกไซด์ ประกอบกับ การเผาวัสดุตกแต่งโลง ก่อให้เกิดโลหะหนัก เช่น ตะกั่ว ปรอท สารไดออกซินและฟิวแรน เป็นพิษต่อร่างกาย และเป็นสารก่อมะเร็ง กระทรวงทรัพยากรธรรมชาติและสิ่งแวดล้อม (ทส.) จึงจําเป็นต้องออกประกาศ เรื่อง กําหนดให้เตาเผาศพเป็นแหล่งกําเนิดมลพิษที่ต้องถูกควบคุมการปล่อยทิ้งอากาศเสียออกสู่สิ่งแวดล้อม พ.ศ.2565 โดยมีผลใช้บังคับกับ กทม. พัทยา เขตเทศบาลนคร และเทศบาลเมือง ตั้งแต่ 24 มิ.ย. 65 เป็นต้นมา ส่วนพื้นที่อื่น ๆ ใช้บังคับเมื่อพ้นกําหนด 3 ปีนับจากวันที่ 23 มิ.ย. 65
.
แนวทางปฏิบัติสําหรับฌาปนสถาน มีดังนี้
1.แยกวัสดุที่ไม่ควรเผาออก เช่น โฟม พลาสติก กระดาษเงิน/ทอง วัสดุตกแต่งโลง
2.อุ่นห้องเผาควัน ก่อนห้องเผาศพ และคุมอุณหภูมิ ไม่ให้ต่ํากว่า 850 องศาเซลเซียสตลอดการเผา
3.ติดไฟห้องเผาศพ และควบคุมอุณหภูมิไม่ให้ต่ํากว่า 800 องศาเซลเซียสตลอดการเผา เพื่อให้เกิดการเผาไหม้อย่างสมบูรณ์ตลอดกระบวนการ ไม่สร้างเขม่าและมลพิษ เป็นมิตรสิ่งแวดล้อมและสุขภาพประชาชน
ทั้งนี้ ทส. จะประสานหน่วยงานที่เกี่ยวข้องเพื่อดําเนินการปรับปรุงมาตรฐานการควบคุมมลพิษ โดยไม่ส่งผลกระทบต่อภาระค่าใช้จ่ายของประชาชน
Cr.TOP Varawut - ท็อป วราวุธ ศิลปอาชารมว.ทส.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมออกร้านจำหน่ายสินค้าเกษตรในงานกาชาดออนไลน์ ประจำปี 2564
วันอังคารที่ 14 ธันวาคม 2564
กระทรวงเกษตรฯ ร่วมออกร้านจําหน่ายสินค้าเกษตรในงานกาชาดออนไลน์ ประจําปี 2564
กระทรวงเกษตรฯ ร่วมออกร้านจําหน่ายสินค้าเกษตรในงานกาชาดออนไลน์ ประจําปี 2564 ระหว่างวันที่ 14 – 27 ธันวาคม 2564 ในรูปแบบออนไลน์
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ ร่วมออกร้านจําหน่ายสินค้าเกษตรในงานกาชาดออนไลน์ ซึ่งในปี 2564 นี้ สภากาชาดไทยได้กําหนดจัดงานกาชาดออนไลน์ ระหว่างวันที่ 14 – 27 ธันวาคม 2564 ในรูปแบบออนไลน์ 14 วัน 24 ชั่วโมง ซึ่งมีกิจกรรมมากมาย อาทิ สอยดาว บิงโก การแสดงศิลปวัฒนธรรม ประกวดขวัญใจงานกาชาด พร้อมจําหน่ายสินค้าแบบ Non-Stop ราคาดี จัดเต็มกว่า 4,000 ร้าน ทั้งนี้ ในส่วนของกระทรวงเกษตรและสหกรณ์ได้ร่วมจําหน่ายสินค้าทางการเกษตรที่มาในรูปแบบออนไลน์ ไม่ว่าจะเป็น ไส้กรอกอีสานไขมันต่ํา สเต็กหมู/เนื้อแช่แข็ง จากกรมปศุสัตว์ ชุดของขวัญปีใหม่ผลิตภัณฑ์น้ํามันมะพร้าว ข้าวไรซ์เบอร์รี่ จากกรมส่งเสริมการเกษตร ไข่ไก่สด ลําไยพันธุ์อีดอ จากกรมส่งเสริมสหกรณ์ สินค้าเกษตรและแปรรูปต่าง ๆ ในเขตปฏิรูปที่ดิน จากสํานักงานการปฏิรูปที่ดินเพื่อเกษตรกรรม ผัก ผลไม้ ออร์แกนิค ปลอดภัยไร้สารเคมี จากสํานักงานมาตรฐานสินค้าเกษตรและอาหารแห่งชาติ และผลิตภัณฑ์ทอมือย้อมสีธรรมชาติ ออกแบบโดยภูมิปัญญาชนเผ่าดาราอั้ง จากสถาบันวิจัยและพัฒนาพื้นที่สูง (องค์การมหาชน) เป็นต้น ผ่านทาง https://kachadonline.moac.go.th/
นอกจากนี้ ภายในงานยังมีโปรโมชั่นและโค้ดส่วนลดสุดพิเศษแบบวันต่อวันจากหน่วยงานที่เข้าร่วมจัดงาน และสําหรับรางวัลที่จะได้รับจากสลากบํารุงสภากาชาดไทยของกระทรวงเกษตรและสหกรณ์ ปี 2564 ได้แก่ รางวัลที่ 1 ทองคําแท่ง มูลค่า 700,000 บาท จํานวน 1 รางวัล รางวัลที่ 2 ทองคําแท่ง มูลค่า 400,000 บาท จํานวน 1 รางวัล รางวัลที่ 3 ทองคําแท่งหนัก 1 บาท มูลค่า 140,500 บาท จํานวน 5 รางวัล และรางวัลที่ 4 ทองคําแท่งหนัก 2 สลึง มูลค่า 140,500 บาท จํานวน 10 รางวัล อีกทั้งยังได้ลุ้นรางวัลเลขท้าย 3 ตัว จํานวน 60 รางวัล เป็นบัตรกํานัลของห้างโลตัส รางวัลละ 2,000 บาท และรางวัลเลขท้าย 2 ตัว จํานวน 600 รางวัล เป็นบัตรกํานัลของห้างโลตัส รางวัลละ 1,000 บาท ซึ่งสามารถซื้อสลากบํารุงสภากาชาดไทยของกระทรวงเกษตรและสหกรณ์ ทางออนไลน์ได้ที่ www.งานกาชาด.com เริ่มตั้งแต่วันที่ 14 ธันวาคม 2564 โดยจะเริ่มจับรางวัลในวันที่ 27 ธันวาคม 2564 เวลา 09.00 น. เป็นต้นไป
ผู้ที่สนใจสามารถเข้าชมงานกาชาดออนไลน์ ประจําปี 2564 เริ่มตั้งแต่วันที่ 14 ธันวาคม 2464 เวลา 19.00 น.
เป็นต้นไป จนถึง 27 ธันวาคม 2564 ที่ www.redcrossfair.com และ facebook : งานกาชาด Red Cross Fair
รัฐบาลไทย-ข่าวทำเนียบรัฐบาล-Hatyai Street Art Run วิ่งเติมชีวิต ต่อลมหายใจ Organ Donation for New Life
วันพุธที่ 25 พฤษภาคม 2565
Hatyai Street Art Run วิ่งเติมชีวิต ต่อลมหายใจ Organ Donation for New Life
โครงการ Hatyai Street Art Run "วิ่งเติมชีวิต ต่อลมหายใจ Organ Donation for New Life" มีวัตถุประสงค์เพื่อรณรงค์การประชาสัมพันธ์การก่อสร้างอาคาร "เกิดมาต้องตอบแทนบุญคุณแผ่นดิน"
วันที่22พฤษภาคม2565เวลา06.00น. นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) เป็นประธานเปิดโครงการHatyai Street Art Run "วิ่งเติมชีวิต ต่อลมหายใจOrgan Donation for New Life"โครงการวิ่งประชาสัมพันธ์การก่อสร้างอาคาร"เกิดมาต้องตอบแทนบุญคุณแผ่นดิน"โรงพยาบาลสงขลานครินทร์ ส่งเสริมภาพลักษณ์และกระตุ้นการท่องเที่ยวเชิงกีฬา รวมถึงการนําเสนอความสําคัญของการบริจาคอวัยวะ จัดขึ้น ณ บริเวณหน้าโรงแรม ลี การ์เดนส์ พลาซ่า หาดใหญ่
รมว.กก. กล่าวว่า"ผมขอขอบคุณทุกท่าน ทุกภาคส่วน ที่เห็นความสําคัญ และรวมพลังสร้างประวัติศาสตร์ให้กับชาวอําเภอหาดใหญ่ จังหวัดสงขลา การจัดงานครั้งนี้มูลนิธิโรงพยาบาลสงขลานครินทร์ ดําเนินงานโครงการก่อสร้างอาคารเกิดมาต้องตอบแทนบุญคุณแผ่นดิน เพื่อเป็นศูนย์รับบริจาคอวัยวะ99ปี รัฐบุรุษ พลเอก เปรม ติณสูลานนท์ และทราบว่าคณะผู้จัดงานมีความตั้งใจและพยายามจัดรูปแบบงานให้ได้ตามมาตรฐานงานวิ่งมาราธอน และต้องการผลักดันให้เกิดงานวิ่งStreet Art Runเป็นประจําทุกปี เพื่อส่งเสริมให้เขตพื้นที่อําเภอหาดใหญ่เป็นศูนย์กลางในด้านการท่องเที่ยวเชิงกีฬา โดยตลอดเส้นทางระยะกว่า5กิโลเมตร นักวิ่งจะได้สัมผัสความสวยงามของเมืองหาดใหญ่ ภาพวาดจากศิลปินจิตอาสาและลูกหลานชาวหาดใหญ่ ทุกท่านจะได้ภาพสวยงาม สร้างความประทับใจ เป็นการส่งเสริมภาพลักษณ์และเป็นใบเบิกทางที่ดีให้กับชาวอําเภอหาดใหญ่ และเชื่อว่าจะเป็นอีกแนวทางหนึ่งในการกระตุ้นการท่องเที่ยวต่อไป"
โครงการHatyai Street Art Run "วิ่งเติมชีวิต ต่อลมหายใจOrgan Donation for New Life"จัดโดยมูลนิธิโรงพยาบาลสงขลานครินทร์ มีวัตถุประสงค์เพื่อรณรงค์การประชาสัมพันธ์การก่อสร้างอาคาร"เกิดมาต้องตอบแทนบุญคุณแผ่นดิน"โรงพยาบาลสงขลานครินทร์ นําเสนอพื้นที่ที่สําคัญของอําเภอหาดใหญ่ (Land mark)ส่งเสริมภาพลักษณ์และกระตุ้นการท่องเที่ยว ส่งเสริมการออกกําลังกายและการประชาสัมพันธ์ การร่วมกิจกรรมควบคู่กับการใช้สถานที่ที่สําคัญเป็นจุดนําเสนอและเน้นความสําคัญของการบริจาคอวัยวะ ช่วยชีวิตผู้ป่วยที่มีความต้องการรับบริจาคอวัยวะต่อไป
รัฐบาลไทย-ข่าวทำเนียบรัฐบาล-APEC Health Week วันแรกราบรื่น เตรียมเปิดบูธนิทรรศการ-จัดนวดไทยบริการพรุ่งนี้
วันจันทร์ที่ 22 สิงหาคม 2565
APEC Health Week วันแรกราบรื่น เตรียมเปิดบูธนิทรรศการ-จัดนวดไทยบริการพรุ่งนี้
ประชุม APEC Health Week วันแรกคึกคัก ผู้แทนจากเขตเศรษฐกิจต่างๆ ตบเท้าเข้าร่วมประชุมพร้อมเพรียง รองนายกรัฐมนตรีและรัฐมนตรีว่าการกระทรวงสาธารณสุข เผยบรรยากาศเป็นไปอย่างราบรื่น ตามมาตรการป้องกันโควิด 19 เตรียมเปิดบูธนิทรรศการและบริการนวดไทยพรุ่งนี้
วันนี้ (22 สิงหาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า การจัดประชุม APEC Health Week ในวันนี้ ซึ่งถือเป็นวันแรกของการประชุมตลอดช่วงวันที่ 22-26 สิงหาคม 2565 ที่โรงแรมมิลเลนเนียม ฮิลตัน กรุงเทพฯ ได้รับรายงานว่า ภาพรวมบรรยากาศเป็นไปด้วยความราบรื่นและเรียบร้อย การจัดงานเป็นไปตามมาตรการการป้องกันและควบคุมโรคโควิด 19 มีผู้เข้าร่วมประชุมจากเขตเศรษฐกิจต่างๆ เข้าร่วมจํานวนมาก และให้ความร่วมมือปฏิบัติตามมาตรการป้องกันโรคโควิด 19 ตามที่กระทรวงสาธารณสุขกําหนดอย่างดี นอกจากนี้ กระทรวงสาธารณสุขในฐานะเจ้าภาพการจัดงานได้ร่วมกับหน่วยงานต่างๆ ที่เกี่ยวข้อง ดูแลผู้เข้าร่วมประชุม ทั้งเรื่องของความปลอดภัย การอํานวยความสะดวกด้านการจราจร การดูแลสุขภาพและการเจ็บป่วยระหว่างการประชุมเป็นอย่างดี โดยวันแรกมีการประชุมหารือเชิงนโยบาย (Policy Dialogue) 2 เรื่องสําคัญ คือ ครอบครัวคุณภาพ (Smart Families) และการกําจัดไวรัส HPV และมะเร็งปากมดลูก (Cervical Cancer)
นายอนุทินกล่าวต่อว่า สําหรับบูธนิทรรศการที่จัดโดยกรมต่างๆ ของกระทรวงสาธารณสุข มีการเตรียมความพร้อมแล้ว ทั้งเรื่อง Medical Hub นวัตกรรมทางการแพทย์ บทบาทของ อสม.ในการช่วยควบคุมโรคโควิด 19 กัญชาทางการแพทย์ สมุนไพรและผลิตภัณฑ์จากสมุนไพร รวมถึงการนวดไทย เป็นต้น ซึ่งจะเปิดให้ผู้เข้าร่วมประชุมเข้าศึกษาตั้งแต่วันที่ 23 สิงหาคม 2565 ซึ่งคาดว่าจะได้รับความสนใจจากผู้เข้าร่วมประชุมอย่างมาก โดยเฉพาะการนวดไทยที่จัดให้มีบริการนวดคอ บ่า ไหล่ จํานวน 5 เตียง และนวดเท้าอีก 5 เตียง รองรับได้อย่างละ 40 คนต่อวันรวมเป็น 80 คนต่อวัน ให้บริการภายใต้มาตรการป้องกันโควิด 19 ทั้งนี้ การนวดไทยถือเป็นมรดกภูมิปัญญาทางวัฒนธรรมและทางการแพทย์แผนไทย สามารถดูแลสุขภาพและต่อยอดสร้างมูลค่าทางเศรษฐกิจได้ โดยเฉพาะการท่องเที่ยวเชิงสุขภาพ ทั้งการนวดรักษาโดยเฉพาะโรคออฟฟิศซินโดรม และการนวดส่งเสริมสุขภาพหรือนวดสปา
************************************ 22 สิงหาคม 2565
รัฐบาลไทย-ข่าวทำเนียบรัฐบาล-ลูกจ้างชุมนุมสหกรณ์ฯ กระบี่ เฮ! รัฐบาลเยียวยา 7.5 ล้านบาท
วันศุกร์ที่ 11 มีนาคม 2565
ลูกจ้างชุมนุมสหกรณ์ฯ กระบี่ เฮ! รัฐบาลเยียวยา 7.5 ล้านบาท
รมว.แรงงานชี้แจงรัฐบาลให้การช่วยเหลือลูกจ้างชุมนุมสหกรณ์ชาวสวนปาล์มน้ํามันกระบี่ จํากัด 279 คน เหตุนายจ้างเบี้ยวค่าจ้าง ค่าชดเชย ลูกจ้างรับเงินช่วยเหลือบรรเทาความเดือดร้อนจากกองทุนสงเคราะห์ลูกจ้างกว่า 7.5 ล้านบาท
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่าจากกรณีลูกจ้างชุมนุมสหกรณ์ชาวสวนปาล์มน้ํามันกระบี่ จํากัด จํานวน 279 คน ได้ยื่นคําร้องกับพนักงานตรวจแรงงาน สํานักงานสวัสดิการและคุ้มครองแรงงานจังหวัดกระบี่ว่านายจ้างค้างจ่ายค่าจ้าง ค่าทํางานล่วงเวลา เงินประกัน เงินระหว่างหยุดกิจการชั่วคราว ค่าจ้างแทนการบอกกล่าวล่วงหน้าและค่าชดเชย ในเรื่องนี้รัฐบาล โดยการนําของ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กําหนดเป็นนโยบายให้กระทรวงแรงงานเร่งดําเนินการช่วยเหลือและเยียวยาแก่ลูกจ้างที่เดือดร้อนจากการถูกเลิกจ้างและไม่ได้รับค่าชดเชยโดยเร็ว ซึ่งในกรณีเดียวกันนี้ พลเอก ประวิตร วงษ์สุวรรณรองนายกรัฐมนตรี ได้กําชับให้กระทรวงแรงงานนําเงินกองทุนสงเคราะห์ลูกจ้างมาช่วยเหลือเยียวยาซึ่งหลังจากที่สั่งการให้กรมสวัสดิการและคุ้มครองแรงงานดําเนินการไปแล้วนั้น ได้รับรายงานว่าพนักงานตรวจแรงงานได้สอบข้อเท็จจริงและมีคําสั่งให้นายจ้างจ่ายเงินให้กับลูกจ้าง 279 คน รวมเป็นเงิน 49,166,820.26 บาท แต่นายจ้างไม่ปฏิบัติตามคําสั่งฯ และไม่ได้นําคดีไปสู่ศาลพนักงานตรวจแรงงานจึงได้ดําเนินคดีอาญากับนายจ้างรายนี้ฐานไม่ปฏิบัติตามคําสั่งฯกับพนักงานสอบสวน และเพื่อบรรเทาความเดือดร้อนให้แก่ลูกจ้างกลุ่มนี้พนักงานตรวจแรงงานได้ให้ลูกจ้างใช้สิทธิขอรับเงินจากกองทุนสงเคราะห์ลูกจ้าง ซึ่งคณะกรรมการกองทุนสงเคราะห์ได้วินิจฉัย มีคําสั่งให้กองทุนจ่ายเงินสงเคราะห์ให้แก่ลูกจ้าง โดยรวมเป็นเงิน 7,591,042 บาท โดยแบ่งเป็น กรณีนายจ้างไม่จ่ายค่าชดเชย 144 คน รวมเป็นเงิน 2,431,000 บาท และกรณีอื่นนอกจากค่าชดเชย 266 คน รวมเป็นเงินจํานวน 5,160,042 บาท โดยกองทุนสงเคราะห์ลูกจ้างได้โอนเงินให้สํานักงานสวัสดิการและคุ้มครองแรงงานจังหวัดกระบี่ เมื่อวันที่ 10 มีนาคมที่ผ่านมา เพื่อนําจ่ายให้แก่ลูกจ้างฯ ต่อไป
นายนิยม สองแก้ว อธิบดีกรมสวัสดิการและคุ้มครองแรงงาน กล่าวเพิ่มเติมว่า กองทุนสงเคราะห์ลูกจ้างมีวัตถุประสงค์เพื่อบรรเทาความเดือดร้อนเบื้องต้นแก่ลูกจ้าง เนื่องจากนายจ้างไม่จ่ายค่าชดเชย หรือเงินอื่นนอกเหนือจากค่าชดเชย เช่น ค่าจ้าง ค่าล่วงเวลา เป็นต้น และพนักงานตรวจแรงงานได้มีคําสั่งให้นายจ้างจ่ายค่าชดเชยหรือเงินอื่นแต่นายจ้างไม่จ่าย และคําสั่งเป็นที่สุด ลูกจ้างสามารถมายื่นเรื่องขอรับเงินสงเคราะห์ฯ ได้ที่สํานักงานสวัสดิการและคุ้มครองแรงงานกรุงเทพมหานคร พื้นที่ 1-10 และสํานักงานสวัสดิการและคุ้มครองแรงงานจังหวัดทุกจังหวัด
รัฐบาลไทย-ข่าวทำเนียบรัฐบาล-บขส. จัดโปรโมชันส่งความสุขต้อนรับสงกรานต์ มอบส่วนลดค่าโดยสาร 20%
วันพฤหัสบดีที่ 7 เมษายน 2565
บขส. จัดโปรโมชันส่งความสุขต้อนรับสงกรานต์ มอบส่วนลดค่าโดยสาร 20%
ให้กับประชาชนเมื่อซื้อตั๋วเดินทางของ บขส. ระหว่างวันที่ 7 - 9 เมษายน 2565 ทุกเส้นทางทั่วประเทศ
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม กล่าวว่า ในช่วงเทศกาลสงกรานต์ 2565 บริษัท ขนส่ง จํากัด (บขส.) คาดว่าประชาชนจะทยอยเดินทางกลับภูมิลําเนาอย่างต่อเนื่อง จึงได้มีการเตรียมความพร้อมในการให้บริการประชาชน ทั้งในส่วนของสถานีขนส่งรถโดยสาร พนักงาน เพื่ออํานวยความสะดวกให้แก่ผู้ใช้บริการอย่างเต็มที่ รวมทั้งเพื่อให้เป็นไปตามข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้หน่วยงานในสังกัดกระทรวงคมนาคม ร่วมสนับสนุนมาตรการคนบ้านใกล้เดินทางออกจากกรุงเทพฯ ทีหลัง และเดินทางกลับเข้ากรุงเทพฯ ก่อน เพื่อกระจายการเดินทางและเหลื่อมเวลาการเดินทางเข้า - ออกกรุงเทพฯ โดย บขส. ได้จัดโปรโมชันพิเศษ “บขส. สาดความสุขต้อนรับสงกรานต์” โดยมอบส่วนลดค่าโดยสาร 20% (ไม่รวมค่าธรรมเนียม) ให้กับประชาชนที่ซื้อตั๋วเดินทาง ในวันที่ 7 - 9 เมษายน 2565 โดยมีเงื่อนไขดังนี้
1. ผู้โดยสารต้องซื้อตั๋วโดยสารผ่านทาง Application: E-Ticket, Website บขส. หรือช่องจําหน่ายตั๋วของ บขส. ทั่วประเทศเท่านั้น
2. ตั๋วโดยสารต้องระบุวันเดินทางในวันที่ 7 - 9 เมษายน 2565
3. โปรโมชันนี้ไม่จํากัดจํานวนการซื้อตั๋วโดยสาร และสามารถใช้ซื้อตั๋วโดยสารได้ทุกเส้นทางทั่วประเทศ
4. เมื่อซื้อตั๋วโดยสารแล้ว ไม่สามารถขอคืนตั๋วโดยสารหรือเลื่อนการเดินทางหรือขอเปลี่ยนแปลงเป็นเงินสดได้
5. โปรโมชันนี้ไม่สามารถใช้ร่วมกับโปรโมชันอื่นได้ และ บขส. ขอสงวนสิทธิ์ในการยกเลิกหรือเปลี่ยนแปลงเงื่อนไขโดยไม่ต้องแจ้งให้ทราบล่วงหน้า
บขส. ขอเชิญชวนผู้ใช้บริการสมัครสมาชิก บขส. Card เพื่อรับส่วนลด 5% (ตลอดอายุสมาชิก) เมื่อซื้อตั๋ว บขส. ณ ช่องจําหน่ายตั๋วของ บขส. ทั่วประเทศ Website บขส. หรือ Application: E-Ticket และสมาชิก บขส. Card ที่ซื้อตั๋วออนไลน์ผ่าน Website บขส. หรือ Application: E-Ticket จะได้รับคะแนนคูณสองตลอดเดือนเมษายนนี้
นายสัญลักข์ ปัญวัฒนลิขิต กล่าวเพิ่มเติมว่า ช่วงเทศกาลสงกรานต์ในปีนี้ บขส. ได้ให้ความสําคัญในเรื่องความปลอดภัยจึงขอความร่วมมือทุกฝ่ายที่เกี่ยวข้องและผู้ประกอบการรถร่วม ตรวจสอบเรื่องความปลอดภัยให้เป็นไปตามที่กรมการขนส่งทางบกกําหนด ทั้งในส่วนของรถโดยสาร และพนักงาน โดยพนักงานขับรถทุกคนต้องมีผลตรวจหาสารเสพติดและแอลกอฮอล์เป็นศูนย์ และพนักงานประจํารถของ บขส. ต้องตรวจหาเชื้อไวรัส COVID-19 แบบ Antigen Test Kit (ATK) ทุก 3 วัน เพื่อสร้างความมั่นใจให้กับผู้ใช้บริการ และขณะนี้ยอดจองตั๋วล่วงหน้าของ บขส. ยังไม่เต็ม ผู้โดยสารยังสามารถจองตั๋วโดยสาร บขส. ผ่านช่องทางต่าง ๆ ของ บขส. หรือสอบถามข้อมูลเพิ่มเติมที่ Call Center โทร. 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-รมว.แรงงาน เร่งช่วยเหลือลูกจ้างร้องเรียนผ่านโซเชียล กรณีนายจ้างเรียกเก็บค่าเดินทางมาทำงาน และสภาพการจ้างไม่เป็นไปตามข้อตกลง
วันเสาร์ที่ 11 ธันวาคม 2564
รมว.แรงงาน เร่งช่วยเหลือลูกจ้างร้องเรียนผ่านโซเชียล กรณีนายจ้างเรียกเก็บค่าเดินทางมาทํางาน และสภาพการจ้างไม่เป็นไปตามข้อตกลง
รมว.แรงงาน เร่งช่วยเหลือลูกจ้าง กรณีลูกจ้างร้องเรียนผ่าน Facebook เนื่องจากนายจ้างเรียกค่าใช้จ่ายในการเดินทางมาทํางาน และสภาพการจ้างไม่เป็นไปตามข้อตกลง สั่งการให้เจ้าหน้าที่เข้าตรวจสอบหาข้อเท็จจริง และดําเนินการช่วยเหลือทันที
รมว.แรงงาน เร่งช่วยเหลือลูกจ้าง กรณีลูกจ้างร้องเรียนผ่าน Facebook เนื่องจากนายจ้างเรียกค่าใช้จ่ายในการเดินทางมาทํางาน และสภาพการจ้างไม่เป็นไปตามข้อตกลง สั่งการให้เจ้าหน้าที่เข้าตรวจสอบหาข้อเท็จจริง และดําเนินการช่วยเหลือทันที
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า กรณีลูกจ้างร้องเรียนผ่าน Facebook ของกระทรวงแรงงาน เนื่องจากลูกจ้างสมัครเข้าไปทํางานที่สวนทุเรียน จังหวัดพิจิตร แล้วถูกนายจ้างเรียกค่าใช้จ่ายในการเดินทางไปทํางาน และสภาพการจ้างงานไม่เป็นไปตามข้อตกลงนั้น กระทรวงแรงงาน ได้รับทราบข้อร้องเรียนดังกล่าว และได้สั่งการให้กรมสวัสดิการและคุ้มครองแรงงานลงพื้นที่พร้อมด้วยสํานักงานจัดหางานจังหวัดพิจิตร และสํานักงานพัฒนาสังคมและความมั่นคงของมนุษย์จังหวัดพิจิตร เข้าตรวจสอบข้อเท็จจริง และดําเนินการช่วยเหลือลูกจ้างทันที โดยพบว่า ลูกจ้างผู้ร้องเรียนได้ติดต่อสมัครงานทาง facebook และได้รับการติดต่อจากนายจ้างโดยเสนองานให้ไปทําที่สวนทุเรียน จังหวัดพิจิตร ซึ่งนายจ้างได้เดินทางไปรับลูกจ้าง และครอบครัวที่จังหวัดระยอง ในระหว่างการเดินทาง นายจ้างได้แจ้งว่ามีค่าใช้จ่ายในการเดินทาง 5,000 บาท แต่ลูกจ้างมิได้ตอบตกลงหรือปฏิเสธแต่อย่างใด เมื่อได้มีการเจรจาตกลงเกี่ยวกับการจ้างงาน นายจ้างแจ้งว่าค่าตอบแทนต้องรอดูผลงานก่อนซึ่งการจ้างจะเป็นลักษณะงานเหมา กําหนดจ่ายค่าตอบแทนทุกวันสิ้นเดือน ลูกจ้างและครอบครัวจึงได้ตัดสินใจที่จะไม่ทํางานกับนายจ้าง เนื่องจากไม่สามารถตกลงกันในเรื่องค่าตอบแทน และค่าใช้จ่ายในการเดินทางมาทํางานได้ สํานักงานจัดหางานจังหวัดพิจิตรจึงได้ประสานนายจ้างสวนส้มรายอื่น เพื่อจะให้ลูกจ้างเข้าไปทํางาน แต่ลูกจ้างนั้นไม่ประสงค์จะทํางานที่จังหวัดพิจิตรแล้ว และจะขอกลับไปจังหวัดระยอง สํานักงานสวัสดิการและคุ้มครองแรงงานจังหวัดพิจิตรจึงได้ให้ความช่วยเหลือค่าอาหาร และค่าน้ํามันรถ พร้อมทั้งประสานศูนย์คุ้มครองคนไร้ที่พึ่งจังหวัดพิจิตรเพื่อให้ที่พักอาศัยให้แก่ลูกจ้างและครอบครัว 1 คืน และจัดหารถยนต์เพื่อนําลูกจ้างและครอบครัวไปส่งยังจังหวัดระยอง
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า กรณีดังกล่าวนี้ไม่พบว่ามีการหลอกลวงมาทํางาน ไม่ได้มีการกักขังหน่วงเหนี่ยว หรือทําร้ายร่างกายแต่อย่างใด จึงไม่เข้าข่ายการค้ามนุษย์ด้านแรงงาน และเนื่องจากลูกจ้างยังไม่ได้มีการทํางาน สิทธิประโยชน์ตามกฎหมายคุ้มครองแรงงานจึงยังไม่เกิดขึ้น
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ เชื่อมั่นโอกาสการค้าไทย-ซาอุดีอาระเบียก้าวหน้า หลังหอการค้ามณฑลริยาดจัดคณะธุรกิจซาอุดีฯ เยือนไทยต้นเดือนกรกฎาคมนี้
วันพุธที่ 6 กรกฎาคม 2565
​โฆษกรัฐบาลเผย นายกฯ เชื่อมั่นโอกาสการค้าไทย-ซาอุดีอาระเบียก้าวหน้า หลังหอการค้ามณฑลริยาดจัดคณะธุรกิจซาอุดีฯ เยือนไทยต้นเดือนกรกฎาคมนี้
พร้อมขอบคุณทุกหน่วยงานที่เกี่ยวข้องในการร่วมกันเดินหน้ากระชับความสัมพันธ์ไทย-ซาอุดีฯ อย่างเป็นรูปธรรม
วันนี้ (6 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่า หอการค้ามณฑลริยาด ได้จัดการเดินทางของนักธุรกิจซาอุดีอาระเบียจํานวน 80 คน ที่สนใจการค้า การลงทุนในประเทศไทย โดยมีกําหนดเดินทาง ระหว่างวันที่ 4 - 8 กรกฎาคม 2565 เพื่อเจรจาธุรกิจกับภาคเอกชนไทย ซึ่งนายกรัฐมนตรีขอบคุณทุกหน่วยงานที่เกี่ยวข้องในการร่วมกันเดินหน้ากระชับความสัมพันธ์ไทย-ซาอุดีอาระเบีย อย่างเป็นรูปธรรม เชื่อมั่นว่ามีโอกาส ช่องทางเพิ่มการค้าการลงทุนระหว่างกัน ตลอดจนไทยมีศักยภาพเป็นศูนย์กลางด้านการค้าและการลงทุน เชื่อมโยงระหว่างทั้งสองภูมิภาค
โฆษกประจําสํานักนายกรัฐมนตรี กล่าวว่า ภายหลังการเดินทางเยือนซาอุดีอาระเบียของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เมื่อช่วงต้นปี 2565 นั้น ได้ขยายโอกาสในการร่วมมือกันระหว่างไทย-ซาอุดีอาระเบีย อย่างต่อเนื่องในหลายมิติ โดยในวันที่ 4 - 8 กรกฎาคม 2565 หอการค้ามณฑลริยาด ซาอุดีอาระเบียได้นําคณะนักธุรกิจภาคเอกชนซาอุดีอาระเบีย จํานวน 80 คน เดินทางมาเยือนไทย เพื่อเจรจาธุรกิจระหว่างนักธุรกิจไทย และนักธุรกิจซาอุดีอาระเบีย ในงาน Thai-Saudi Business Forum และ Business Matching เยี่ยมชมศูนย์วิทยาศาสตร์ฮาลาล สินค้าสําคัญที่เหมาะสมกับตลาดซาอุดีอาระเบีย และเยือนยังจังหวัดภูเก็ตเพื่อเจรจาการค้าการท่องเที่ยว ในกลุ่มธุรกิจท่องเที่ยวและบันเทิง
ทั้งนี้ สอดคล้องกับสาขาความร่วมมือ 9 ด้านที่นายกรัฐมนตรี ได้หารือขณะเยือนซาอุดีอาระเบียไว้ ประกอบด้วย 1. การท่องเที่ยว 2. พลังงาน 3. แรงงาน 4. ความมั่นคงทางอาหาร 5. สุขภาพ 6. ความมั่นคง 7. การศึกษาและศาสนา 8. การค้าและการลงทุน และ 9. กีฬาและวัฒนธรรม โดยกลุ่มสินค้าเป้าหมายที่จะมีการเจรจาและลงทุน ได้แก่ กลุ่มอุตสาหกรรมโทรคมนาคมและเทคโนโลยีสารสนเทศ การท่องเที่ยวและบันเทิง ทองคําและอัญมณี การเกษตร การแพทย์ และอาหาร ในด้านการส่งออกสินค้ากระทรวงพาณิชย์ได้ตั้งเป้าหมายเพิ่มมูลค่าการส่งออกสินค้าไทยไปยังซาอุดีอาระเบียในปี 2565 เพิ่มขึ้น 6.2 % จากปี 2564 ที่มีการส่งออกมูลค่า 51,500 ล้านบาท โดยพุ่งเป้าสินค้าไทยที่มีศักยภาพในการส่งออก 3 กลุ่ม ได้แก่ 1. เกษตร 2. อุตสาหกรรม และ 3. การบริการ
“การมาเยือนของกลุ่มนักธุรกิจซาอุดีอาระเบียในครั้งนี้เป็นโอกาสสําคัญในการสร้างความเชื่อมั่นด้านการค้าระหว่างไทย-ซาอุดีอาระเบีย และเป็นการสร้างโอกาสที่ไทยจะเป็นศูนย์กลางด้านการค้า และการลงทุนให้กับซาอุดีอาระเบีย ส่งผลต่อยอดเชื่อมโยงถึงระดับภูมิภาคต่อไป ทั้งนี้ นายกรัฐมนตรีได้ย้ําหน่วยงานที่เกี่ยวข้องเร่งดําเนินงานสร้างความร่วมมืออย่างต่อเนื่องทั้ง 9 ด้าน ตามที่ได้หารือขณะเยือนประเทศซาอุดีอาระเบีย เพื่อส่งเสริมความสัมพันธ์ทางด้านการค้าของทั้งสองฝ่าย” นายธนกรฯ กล่าว
รัฐบาลไทย-ข่าวทำเนียบรัฐบาล-แม่ค้าตลาดท่ายาง จ.เพชรบุรี ปลื้ม นายก - รมว.เฮ้ง เยี่ยมให้กำลังใจถึงที่
วันพุธที่ 22 กันยายน 2564
แม่ค้าตลาดท่ายาง จ.เพชรบุรี ปลื้ม นายก - รมว.เฮ้ง เยี่ยมให้กําลังใจถึงที่
แม่ค้าตลาดท่ายาง จ.เพชรบุรี ปลื้ม นายก - รมว.เฮ้ง เยี่ยมให้กําลังใจถึงที่
เมื่อวันที่22กันยายน2564พล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่พบปะเยี่ยมเยียนกลุ่มแรงงานนอกระบบและผู้ประกอบอาชีพอิสระย่านตลาดเทศบาลท่ายางจ.เพชรบุรีที่สมัครเป็นผู้ประกันตนมาตรา40และได้รับเงินเยียวยาจากรัฐบาลคนละ5,000บาทตามที่สํานักงานประกันสังคมได้โอนเงินเยียวยาให้กับผู้ประกันตนตามมาตรา40ในพื้นที่16จังหวัดสีแดงเข้มซึ่งมีจังหวัดเพชรบุรีรวมอยู่ด้วยเมื่อวันที่20กันยายนที่ผ่านมาโดยมีนายสุชาติชมกลิ่นรัฐมนตรีว่าการกระทรวงแรงงานพร้อมด้วยผู้บริหารระดับสูงกระทรวงแรงงานและหน่วยงานที่เกี่ยวข้องเข้าร่วมในครั้งนี้ด้วยณตลาดเทศบาลท่ายางอ.ท่ายางจ.เพชรบุรีโดยนายสุชาติกล่าวว่าท่านนายกรัฐมนตรีและรัฐมนตรีว่าการกระทรวงกลาโหมพล.อ.ประยุทธ์จันทร์โอชาและกระทรวงแรงงานภายใต้การกํากับดูแลของพล.อ.ประวิตรวงษ์สุวรรณรองนายกรัฐมนตรีได้มีความห่วงใยพี่น้องผู้ใช้แรงงานที่ได้รับผลกระทบจากมาตรการควบคุมการแพร่ระบาดโควิด-19ของศบค.ในพื้นที่สีแดงเข้มจึงมอบหมายให้กระทรวงแรงงานโดยสํานักงานประกันสังคมเปิดให้แรงงานนอกระบบผู้ประกอบอาชีพอิสระที่ยังไม่ได้ขึ้นทะเบียนประกันสังคมได้สมัครเป็นผู้ประกันตนมาตรา40เพื่อจะได้รับการเยียวยาจากรัฐบาลคนละ5,000บาทตลอดจนเป็นข้อมูลในการเข้าถึงการช่วยเหลือเยียวยาตามมาตรการอื่นๆจากรัฐบาลในอนาคตอีกด้วย
นายสุชาติกล่าวว่าการโอนเงินเยียวยาแก่ผู้ประกันตนมาตรา40ใน16จังหวัดที่ขึ้นทะเบียนใหม่คนละ5,000บาทซึ่งเงินในส่วนนี้แม้จะไม่มากแต่อย่างน้อยจะช่วยบรรเทาความเดือดร้อนลดภาระค่าครองชีพและค่าใช้จ่ายในการดํารงชีวิตประจําวันในเบื้องต้นแก่พี่น้องผู้ประกอบอาชีพอิสระตามเจตนารมณ์ของท่านนายกรัฐมนตรีและรัฐบาลที่จะให้ผู้ประกอบอาชีพอิสระได้เข้าสู่ระบบประกันสังคมได้รับเงินเยียวยาจากรัฐบาลและได้เข้าถึงมาตรการช่วยเหลือจากรัฐในอนาคตเพื่อให้ทุกคนทุกกลุ่มได้เข้าถึงสวัสดิการและก้าวข้ามสถานการณ์โควิดในครั้งนี้ไปด้วยกัน
+++++++++++++++++++
กองเผยแพร่และประชาสัมพันธ์
22กันยายน2564
รัฐบาลไทย-ข่าวทำเนียบรัฐบาล-ประชาชนซื้อ ATK ได้แล้วจากร้านยาองค์การเภสัชกรรม
วันจันทร์ที่ 18 ตุลาคม 2564
ประชาชนซื้อ ATK ได้แล้วจากร้านยาองค์การเภสัชกรรม
วันจันทร์ที่ 18 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
วันนี้เป็นวันแรก (18 ต.ค.64) ที่ประชาชนสามารถหาซื้อชุดตรวจโควิด-19 แบบเร็ว Antigen Test Kit หรือ ATK สําหรับประชาชนได้ในราคาชุดละ 40 บาท ซึ่งเบื้องต้นจําหน่ายผ่านร้านขายยาขององค์การเภสัชกรรม 8 สาขาทั่ว กทม. รวม 2 ล้านชุด ได้แก่ สํานักงานใหญ่ราชเทวี ตรงข้าม รพ.รามาธิบดี สาขายศเส ข้าง รพ.หัวเฉียว สาขาจรัญสนิทวงศ์ สาขาเทเวศร์ เยื้องธนาคารแห่งประเทศไทย สาขารังสิต ใกล้ตลาดสี่มุมเมือง สาขากระทรวงสาธารณสุข ตึกกรมการแพทย์ สาขาเวชศาสตร์เขตร้อน และสาขาศูนย์ราชการเฉลิมพระเกียรติ 80 พรรษา เพื่อให้คนไทยเข้าถึงการตรวจคัดกรองเชื้อโควิด-19 ที่มีคุณภาพมาตรฐานในราคาที่เหมาะสมได้อย่างทั่วถึง สอบถามเพิ่มเติมได้ที่ call center 1648
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีต้อนรับนักท่องเที่ยวต่างประเทศ ในโครงการ “Phuket Sandbox” ที่สนามบินนานาชาติภูเก็ต
วันศุกร์ที่ 2 กรกฎาคม 2564
นายกรัฐมนตรีต้อนรับนักท่องเที่ยวต่างประเทศ ในโครงการ “Phuket Sandbox” ที่สนามบินนานาชาติภูเก็ต
นายกรัฐมนตรีต้อนรับนักท่องเที่ยวต่างประเทศ ในโครงการ “Phuket Sandbox” ที่สนามบินนานาชาติภูเก็ต
นายอนุชา บูรพชัยศรี โฆษกประจําสํานักนายกรัฐมนตรี เผยว่า วันนี้ (1 ก.ค.64) เวลา 17.30 น. ณ บริเวณทางออกผู้โดยสาร ท่าอากาศยานนานาชาติภูเก็ต พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พร้อมด้วยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายสุพัฒนพงษ์ พันธมีเชาว์ รองนายกรัฐมนตรีและรัฐมนตรีว่าการกระทรวงพลังงาน พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายศักดิ์สยาม ชิดชอบ รัฐมนตรีว่าการกระทรวงคมนาคม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และนายสุชาติ ชมกลิ่น รัฐมนตรีว่าการกระทรวงแรงงาน ให้การต้อนรับนักท่องเที่ยวต่างประเทศทั้งเอเชียและยุโรป ที่เดินทางมาโดยเที่ยวบิน SQ763 เส้นทางบินจากสิงคโปร์มายังจังหวัดภูเก็ตในโครงการ “Phuket Sandbox”
นายกรัฐมนตรี ได้กล่าวต้อนรับนักท่องเที่ยว สร้างความประทับใจให้กับชาวต่างชาติ ซึ่งหลายคนยังได้ขอถ่ายรูปและเซลฟี่ร่วมกับนายกรัฐมนตรีด้วย
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมทางหลวงชนบท เพิ่มประสิทธิภาพในการคุมเข้มรถบรรทุกน้ำหนักเกิน ลดปัญหาการจราจรติดขัด นำเทคโนโลยีมาใช้ในการตรวจจับน้ำหนักบรรทุกบริเวณด่านชั่งน้ำหนักกึ่งถาวร
วันพุธที่ 15 กันยายน 2564
กรมทางหลวงชนบท เพิ่มประสิทธิภาพในการคุมเข้มรถบรรทุกน้ําหนักเกิน ลดปัญหาการจราจรติดขัด นําเทคโนโลยีมาใช้ในการตรวจจับน้ําหนักบรรทุกบริเวณด่านชั่งน้ําหนักกึ่งถาวร
กรมทางหลวงชนบท (ทช.) กระทรวงคมนาคม จัดตั้งด่านชั่งน้ําหนัก เพื่อตรวจสอบและควบคุมน้ําหนักของรถบรรทุกไม่ให้น้ําหนักเกินกว่าที่กฎหมายกําหนด
กรมทางหลวงชนบท (ทช.) กระทรวงคมนาคม โดยสํานักบํารุงทาง เปิดเผยว่า ปัจจุบัน ทช. ได้มีการจัดตั้งด่านชั่งน้ําหนัก เพื่อตรวจสอบและควบคุมน้ําหนักของรถบรรทุกไม่ให้น้ําหนักเกินกว่าที่กฎหมายกําหนด ตามมาตรการของกระทรวงคมนาคมและ ทช. สอดรับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการป้องกันการชํารุดของพื้นผิวถนนในระยะยาว ภายใต้ข้อกฎหมายที่เกี่ยวข้องในการควบคุมน้ําหนักบรรทุก ตามพระราชบัญญัติทางหลวง พ.ศ. 2535 มาตรา 61 ประกอบบทลงโทษ มาตรา 73/2 และมาตรา 23 (2) ประกอบบทลงโทษ มาตรา 70 รวมถึงตามประกาศเรื่องห้ามใช้ยานพาหนะที่มีน้ําหนัก น้ําหนักบรรทุก หรือน้ําหนักลงเพลาเกินกว่าที่ได้กําหนด หรือโดยที่ยานพาหนะนั้นอาจทําให้ทางหลวงเสียหาย เดินบนทางหลวงชนบท ในเขตความรับผิดชอบของ ทช. ซึ่งปัจจุบัน ทช. มีการแบ่งประเภทการจัดตั้งด่านชั่งน้ําหนักออกเป็น 3 ประเภท ได้แก่
- ด่านชั่งน้ําหนักแบบถาวร (Weigh Station) เป็นด่านชั่งน้ําหนักที่ได้ติดตั้งเครื่องชั่งแบบสถิต และด่านชั่งน้ําหนักกึ่งถาวร (Weigh in Motion, WIM) ไว้ในด่านชั่งเดียวกัน ซึ่งจะมีเจ้าหน้าที่ปฏิบัติงาน ตลอด 24 ชั่วโมง โดยจะก่อสร้างบนทางหลวงชนบทหลักที่มีปริมาณการจราจรของรถบรรทุกสูง ซึ่งปัจจุบัน ทช. มีด่านชั่งน้ําหนักแบบถาวร จํานวน 5 แห่ง
- ด่านชั่งน้ําหนักกึ่งถาวร (WIM) เป็นด่านชั่งน้ําหนักที่จัดเตรียมช่องจราจรพิเศษไว้ เพื่อติดตั้งเครื่องมือชั่งน้ําหนักแบบเคลื่อนที่ (Spot Check) ในช่องจราจรที่จัดเตรียมไว้ ซึ่งจะทําให้เจ้าหน้าที่จัดการรถบรรทุกเข้าชั่งน้ําหนักได้สะดวกและปลอดภัยมากยิ่งขึ้น
- ด่านชั่งน้ําหนักเคลื่อนที่ (Spot Check) เป็นด่านชั่งที่จะติดตั้งบนสายทางที่มีปริมาณจราจร ของรถบรรทุกไม่สูงมาก โดยเจ้าหน้าที่จะทําการนําเครื่องมือชั่งน้ําหนักเข้าปฏิบัติงาน เพื่อที่จะสุ่มตรวจสอบรถบรรทุกบนสายทางที่อาจจะหลบเลี่ยงจากเส้นทางหลักที่มีด่านตรวจชั่งน้ําหนักแบบถาวรและแบบกึ่งถาวร
สําหรับในปีงบประมาณ 2563 - 2564 ทช. ได้ดําเนินการติดตั้งด่านชั่งน้ําหนักกึ่งถาวร (WIM) ซึ่งเป็นเทคโนโลยีที่ใช้ในการตรวจสอบน้ําหนักรถบรรทุกบนถนนทางหลวงชนบท เพื่อช่วยลดปัญหาการจราจรติดขัดระหว่างคัดกรองรถบรรทุกก่อนเข้าด่านชั่ง เป็นการเพิ่มประสิทธิภาพในการตรวจสอบรถบรรทุกน้ําหนักเกิน สามารถวางแผนและเก็บข้อมูลรถบรรทุก ซึ่งจะนําข้อมูลที่ได้ไปวิเคราะห์งานซ่อมบํารุงทางให้เกิดประสิทธิผลในการดําเนินงานมากยิ่งขึ้น จํานวน 5 สายทาง ดังนี้
1. ถนนทางหลวงชนบทสาย นบ.3021 ถนนราชพฤกษ์ จังหวัดนนทบุรี และกรุงเทพมหานคร
2. ถนนทางหลวงชนบทสาย นม.1111 สาย ฉ ผังเมืองรวมเมืองนครราชสีมา จังหวัดนครราชสีมา
3. ถนนทางหลวงชนบทสาย รย.2015 แยก ทล.36 - บ้านภูไทร อําเภอนิคมพัฒนาและปลวกแดง จังหวัดระยอง
4. ถนนทางหลวงชนบทสาย รบ.4013 แยก ทล.3206 - บ้านทุ่งหลวง อําเภอปากท่อ จังหวัดราชบุรี
5. ถนนทางหลวงชนบทสาย ชร.5023 สาย จ.3 ผังเมืองรวมเชียงราย อําเภอเมือง จังหวัดเชียงราย
อย่างไรก็ตาม ในอนาคต ทช. มีแผนที่จะติดตั้งด่านชั่งน้ําหนักกึ่งถาวร (WIM) ในสายทางที่คาดว่าจะมีปริมาณการจราจรของรถบรรทุกสูง เพื่อเพิ่มประสิทธิภาพในการดําเนินงานต่อไป